 Hatimaye daraja la juu ‘flyover’ lililopo katika makutano ya Tazara limefunguliwa na magari yameanza kupita kuanzia leo asubuhi, Septemba 15.Mnamo Juni 6, Waziri waUjenzi, Uchukuzi na Mawasiliano Profesa Makame Mbarawa alieleza kupitia ukurasa wake wa Twitter kuwa uzinduzi rasmi wa daraja hili unatarajiwa kufanyika Septemba, baada ya daraja kukamilika.Mradi huu ambao ni wa thamani ya Sh bilioni 95 unatekelezwa na kampuni ya Oriental Consultans Global na Eight Japan Engineering Consultants, zote za Japan.Rais John Magufuli alizindua ujenzi wa ‘flyover’ hii Aprili, 2016 na kueleza kuwa lengo ni kupunguza kero ya foleni jijini Dar es Salaam pindi itakapomalizika na kuanza kutumika mwaka 2018.Ujenzi wa daraja hili umesimamiwa na serikali ya Japan pamoja na ya Tanzania.